****

**„Még följebb, képzetem!”**

**VERSENYFELHÍVÁS**

**a bajai általános iskolák 5-6. osztályos csapatai számára**

Petőfi Sándor születésének 200. évfordulója előtt tisztelegve **Bács-Kiskun Vármegye Önkormányzata a Bajai III. Béla Gimnáziummal** együttműködve meghirdeti a „Még följebb, képzetem!” játékos vetélkedőt, melyre a Baján tanuló, Bács-Kiskun vármegyei lakcímmel vagy tartózkodási címmel rendelkező általános iskolások jelentkezését várjuk.

**A vetélkedő célja**

A Baján tanuló diákok aktív bevonása a Petőfi Emlékévekbe, Petőfi Sándor születésének 200. évfordulója kapcsán élményszerűen ráirányítani a figyelmet költőnk életének, irodalmi munkásságának egyes részleteire. Fontos, hogy a fiatalok átérezzék, Petőfi Sándor nem csupán nemzeti múltunk egyik szereplője, hanem a mai ember számára is aktuális üzeneteket közvetítő legenda.

**A versenyre jelentkezhetnek**

A vetélkedőre az **5-6. osztályos** (általános iskolai korú) tanulók **3 fős csapatai** jelentkezhetnek a következő bajai oktatási intézményekből:

* Bajai Eötvös József Általános Iskola
* Bajai Szentistváni Általános Iskola
* Magyarországi Németek Általános Művelődési Központja
* Sugovica Sportiskolai Általános Iskola
* Sugovica Sportiskolai Általános Iskola (Malom utcai telephelye)
* Szent Balázs Katolikus Általános Iskola
* Szent László Általános Művelődési Központ Általános Iskolája
* Szent László Általános Művelődési Központ Lukin László ÉZI és AMI
* Újvárosi Általános Iskola

A megjelölt iskolák mindegyikéből egy-egy 3 fős csapat jelentkezését tudjuk befogadni, így kérjük nevezés előtt egyeztessenek ebben a tekintetben intézményükben!

**A nevezés módja, határideje**

A regisztrációs adatlapot, amely [**itt**](http://bajabela.hu/weboldal/hirek/kepek/2023/petofi200_regisztracios_adatlap.docx) letölthető, **2023. február 20-ig** juttassák el

leel-ossy.barbara@bacskiskun.hu e-mail címre. Egyúttal kérjük, hogy nevezésüket a titkar@bajabela.hu e-mail címre is jelezzék, mivel a projektfeladat követelményeit és a részleteket így időben el tudjuk küldeni Önöknek.

**A vetélkedő időpontja, helyszíne**

A csapatoknak egy kreatív, képzőművészeti jellegű projektfeladatot kell elkészíteni, melyet 2023. március 1-ig kell eljuttatniuk a titkar@bajabela.hu e-mail címre. A nevezést követően a csapatok részletesebb információkat, segítséget kapnak a vetélkedőre való felkészülésükhöz.A vetélkedő második fordulójára **2023. március 8-án (szerda)** kerül sor **14 órai kezdettel** a **Bajai III. Béla Gimnáziumban** (6500 Baja, Szent Imre tér 5.).

A vetélkedő helyezettjeit értékes díjakkal jutalmazzuk (ám senki sem távozik üres kézzel).

**További információ**

További információ Arnóczki Jánostól kérhető a titkar@bajabela.hu e-mail címen.

**Sikeres versenyzést kívánunk!**

